शहर में चल रहे निजी अस्पतालों और नर्सिंग होम्स ने अपने निजी जनरेटर लगा रखे हैं। जैसे ही बिजली जाती है वे जनरेटर शुरू कर देते हैं। जब ज्यादा कटौती होती है तब इन निजी अस्पताल के मालिकों को भी कंजूसी करनी पड़ती है। लेकिन आपरेशन, अल्ट्रासाउंड और एक्सरे आदि के लिए उन्हें जनरेटर चलाना ही पड़ता है। गर्मियों में बिजली न रहने पर नर्सिंग होम व निजी अस्पताल के मालिकों का डीजल और जनरेटरों के रखरखाव पर 15 से 20 हजार रुपये का अतिरिक्त खर्च बढ़ गया है। एक निजी अस्पताल के मालिक ने बताया कि बिजली संकट के चलते उनका खर्चा जरूर बढ़ा है लेकिन यह भार मरीजों पर नहीं डाल सकते।